**Ministru kabineta noteikumu projekta „****Grozījumi Ministru kabineta 2016. gada 17. maija noteikumos Nr.310 „Darbības programmas “Izaugsme un nodarbinātība” 9.2.4. specifiskā atbalsta mērķa “Uzlabot pieejamību veselības veicināšanas un slimību profilakses pakalpojumiem, jo īpaši nabadzības un sociālās atstumtības riskam pakļautajiem iedzīvotājiem” 9.2.4.1. pasākuma “Kompleksi veselības veicināšanas un slimību profilakses pasākumi” un 9.2.4.2. pasākuma “Pasākumi vietējās sabiedrības veselības veicināšanai un slimību profilaksei” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta “Grozījumi Ministru kabineta 2016. gada 17. maija noteikumos Nr.310 „Darbības programmas “Izaugsme un nodarbinātība” 9.2.4. specifiskā atbalsta mērķa “Uzlabot pieejamību veselības veicināšanas un slimību profilakses pakalpojumiem, jo īpaši nabadzības un sociālās atstumtības riskam pakļautajiem iedzīvotājiem” 9.2.4.1. pasākuma “Kompleksi veselības veicināšanas un slimību profilakses pasākumi” un 9.2.4.2. pasākuma “Pasākumi vietējās sabiedrības veselības veicināšanai un slimību profilaksei”īstenošanas noteikumi”” (turpmāk – noteikumu projekts) mērķis ir nodrošināt 9.2.4. specifiskā atbalsta mērķa “Uzlabot pieejamību veselības veicināšanas un slimību profilakses pakalpojumiem, jo īpaši nabadzības un sociālās atstumtības riskam pakļautajiem iedzīvotājiem” (turpmāk – SAM 9.2.4.) 9.2.4.1. pasākuma “Kompleksi veselības veicināšanas un slimību profilakses pasākumi” (turpmāk – 9.2.4.1.pasākums) un 9.2.4.2. pasākuma “Pasākumi vietējās sabiedrības veselības veicināšanai un slimību profilaksei” (turpmāk – 9.2.4.2.pasākums) ietvaros īstenoto Eiropas Savienības fondu projektu īstenošanu vienkāršojot īstenošanas procesus un mazinot administratīvo slogu, savlaicīgi sasniedzot specifiskā atbalsta mērķi - uzlabot pieejamību veselības veicināšanas un slimību profilakses pakalpojumiem visiem Latvijas iedzīvotājiem, jo īpaši teritoriālās, nabadzības un sociālās atstumtības riskam pakļautajiem iedzīvotājiem. |

|  |
| --- |
| **I. Tiesību akta projekta izstrādes nepieciešamība** |
| 1.  | Pamatojums | Eiropas Savienības struktūrfondu un Kohēzijas fonda 2014. —2020. gada plānošanas perioda vadības likuma 20. panta 6. un 13. punkts.Veselības ministrijas iniciatīva. |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Šobrīd spēkā esošā Ministru kabineta 2016.gada 17.maija noteikumu Nr.310 *„Darbības programmas “Izaugsme un nodarbinātība” 9.2.4. specifiskā atbalsta mērķa “Uzlabot pieejamību veselības veicināšanas un slimību profilakses pakalpojumiem, jo īpaši nabadzības un sociālās atstumtības riskam pakļautajiem iedzīvotājiem” 9.2.4.1. pasākuma “Kompleksi veselības veicināšanas un slimību profilakses pasākumi” un 9.2.4.2. pasākuma “Pasākumi vietējās sabiedrības veselības veicināšanai un slimību profilaksei”**īstenošanas noteikumi”* (turpmāk – MK noteikumi) redakcija nosaka 9.2.4.1.pasākumam pieejamo kopējo attiecināmo finansējumu - 16 691 510 *euro*, tai skaitā Eiropas Sociālā fonda finansējums 14 187 783 *euro* apmērā un valsts budžeta finansējums 2 503 727 *euro* apmērā, nosaka atbalstāmās darbības un attiecināmo izmaksu pozīcijas, nosakot to procentuālos ierobežojumus.

9.2.4.1.pasākuma ietvaros Veselības ministrija īsteno projektu Nr.9.2.4.1/16/I/001 "Kompleksi veselības vecināšanas un slimību profilakses pasākumi” turpmāk (9.2.4.1.projekts). Projekta īstenošanas termiņš no 2016.gada 1.novembra līdz 2023.gada 31.decembrim.Izvērtējot aktuālo 9.2.4.1. projekta progresu, secināts, ka nepieciešams intensificēt projekta apguvi, lai iekļautos projekta gala termiņā un ES fondu attiecināmības gala termiņā. Analizējot tirgus spēju nodrošināt 9.2.4.1.pasākumam un 9.2.4.2.pasākuma pieprasījumu pēc pakalpojumu sniedzējiem jeb veselības veicināšanas un slimību profilakses pasākumu nodrošinātājiem, kā arī sabiedrības veselības pētījumu veicējiem, secināts, ka tas ir ierobežots. Ko pierāda vairāku 9.2.4.1.projekta ietvaros izsludināto iepirkumu beigšanās bez iepirkuma līguma noslēgšanas, kā arī vairāki iepirkumu līgumi netiek pabeigti ar maksimālo summu, kas secīgi rada neizpildes laikā un, modelējot iespējamo 9.2.4.1.projekta attīstības virzību, ir paredzams, ka pastāv iespēja nerealizēt visus ieplānots pasākumus pilnā apjomā un atvēlētajā termiņā. Spēja realizēt visus 9.2.4.1. projekta pasākumus pilnā apmērā ir atkarīga gan no tirgus dalībnieku skaita, to profesionalitātes, gan no iedzīvotāju vēlmes būt aktīviem un iesaistīties veselības veicināšanas un slimību profilakses pasākumus. Pasākumu īstenošanu un apmeklētību ietekmējis arī COVID-19 pandēmija, attiecīgi reaģējot uz to daudz klātienes pasākumi tiek pārveidoti par attālināti realizējamiem pasākumiem, tomēr, piemēram, pētījumus, kuri īstenojami klīniskajā vidē stacionāros, nav iespējams realizēt, tāpat arī seminārus skolās realizēt ir apgrūtināti.Vienlaikus Veselības ministrijas 9.2.5. specifiskā atbalsta mērķa *"Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas"* (turpmāk – SAM 9.2.5.) ietvaros īstenotā projekta Nr. 9.2.5.0/17/I/001 “Ārstniecības un ārstniecības atbalsta personu pieejamības uzlabošana ārpus Rīgas” (turpmāk – 9.2.5. projekts) ietvaros, kur atbalsts ir kompensāciju izmaksa ārstniecības personām par darba uzsākšanu valsts apmaksāto pakalpojumu sniegšanu reģionos, tādejādi piesaistot viņus veselības aprūpes nozarei uz 5 gadiem, identificēts risks neapgūt projekta iznākuma rādītāju un attiecīgi ir kapacitāte apgūt papildus finansējumu ārstniecības personu piesaistei reģionos, nodrošinot rādītāju izpildi. SAM 9.2.5. ietvaros veselības aprūpes pakalpojumu sniegšanai reģionos līdz 2020.gada beigām piesaistītas 775 ārstniecības personas. No kopējām attiecināmajām projekta izmaksām līdz 2021.gadam finansējuma izpilde sasniedz 4 984 185 *euro,* kas ir tieši 50%. Saskaņā ar SAM 9.2.5. īstenošanas noteikumos[[1]](#footnote-2) noteikto SAM 9.2.5. ietvaros līdz 2023.gada 31.decembrim ir sasniedzams iznākuma rādītājs - 1 420 ārstniecības personas. Izmaksājamo kompensāciju apmērs ir tieši atkarīgs no Ministru kabineta 2018. gada 18. decembra noteikumos Nr. 851 „Noteikumi par zemāko mēnešalgu un speciālo piemaksu veselības aprūpes jomā nodarbinātajiem” noteiktajām ārstniecības personu zemākajām mēnešalgām. Tā kā grozījumi ārstniecības personām noteiktajā zemākajā mēnešalgas apmērā kopš SAM 9.2.5. īstenošanas uzsākšanas ir veikti divas reizes, tādējādi ārstniecības personu zemāko mēnešalgu apmēru palielinot kopumā par 38%, tad ievērojami pieaudzis arī izmaksājamo kompensāciju apmērs. Tāpat izmaksājamo kompensāciju apmēru ietekmē kompensācijas saņēmēja bērnu skaits, ko projekta plānošanas laikā nevarēja precīzi prognozēt tā iemesla dēļ, ka šādi dati netiek uzkrāti un analizēti. Bez SAM 9.2.5. projekta finansējuma palielinājuma iznākuma rādītāju iespējams sasniegt tikai daļēji – 71% apmērā, jo esošā finansējuma ietvaros darbam reģionos iespējams piesaistīt 1005 ārstniecības personas. Ar papildus finansējumu 2 000 000 *euro* apmērā iespējams papildus piesaistīt vēl 218 ārstniecības personas, tādējādi kopējais SAM 9.2.5 ietvaros reģioniem piesaistīto ārstniecības personu skaits sasniegtu 1223 jeb 86% no iznākuma rādītāja. Vienlaikus tiks būtiski pārsniegts rezultāta rādītājs – ārstniecības personu skaits, kas strādā 6 mēnešus pēc atbalsta saņemšanas. Savukārt SAM 9.2.4.1. pasākuma iznākuma rādītājs - 9.1. apakšpunktā noteiktais iznākuma rādītājs - to iedzīvotāju skaits, kas iekļaujami īpaši atbalstāmajās mērķa grupās un kas piedalījušies Eiropas Sociālā fonda slimību profilakses pasākumos līdz 2023. gada 31. decembrim 9.2.4.1. pasākuma ietvaros – 300 iedzīvotāju, ataino sabiedrības veselības kampaņu ietekmi uz iedzīvotāju veselību un tiks sasniegts. Saskaņā ar Kohēzijas politikas fondu vadības informācijas sistēmā pieejamajiem datiem uz šo brīdi MK noteikumu Nr. 310 9.1. apakšpunktā noteiktais iznākuma rādītājs - to iedzīvotāju skaits, kas iekļaujami īpaši atbalstāmajās mērķa grupās un kas piedalījušies Eiropas Sociālā fonda slimību profilakses pasākumos - līdz 2023. gada 31. decembrim 9.2.4.1. pasākuma ietvaros – 300 iedzīvotāju – ir sasniegts 85% apmērā, t.i. 254 iedzīvotājuMK noteikumu Nr.310 9.2.apakšpunktā noteikts iznākuma rādītājs - *to iedzīvotāju skaits līdz 2023. gada 31. decembrim, kas iekļaujami īpaši atbalstāmajās mērķa grupās un kas piedalījušies Eiropas Sociālā fonda veselības veicināšanas pasākumo*s 9.2.4.1. pasākuma ietvaros – 17 000 iedzīvotāju – ir sasniegts.MK noteikumu Nr.310 9.3.apakšpunkts nosaka 9.2.4.1.pasākuma ietvaros plānoto līdz 2023.gada 31.decembrim sasniedzamo iznākuma rādītāju, proti -  veselības veicināšanas un slimību profilakses kampaņu un pasākumu skaits līdz 2023. gada 31. decembrim 9.2.4.1. pasākuma ietvaros – piecas kampaņas. Attiecībā šis iznākuma rādītājs tiks sasniegts un iespējamā iznākuma rādītāja nesasniegšanas risks ir izslēgts.Attiecīgi 9.2.4.1.pasākuma ietvaros risks nesasniegt iznākuma rādītāju ir minimāls.Ņemot vērā Eiropas Komisijas un Padomes rekomendācijas, Valsts kontroles ekspertu un veselības nozares ekspertu norādīto, SAM 9.2.5. kopējā attiecināmā finansējuma apguves progresu, projekta iznākuma rādītāja nesasniegšanas risku un ārstniecības personu izrādīto interesi par dalību SAM 9.2.5 īstenotajā projektā, tika lemts par sabiedrības veselības rīcībpolitikas maiņu un papildus finansējuma novirzīšanu SAM 9.2.5 īstenošanai. Veselības ministrija ir lēmusi par 9.2.4.1.pasākuma pieejamā attiecināmā finansējuma 2 000 000 *euro* apmērā, tai skaitā Eiropas Sociālā fonda finansējuma 1 700 000 *euro* apmērā un valsts budžeta finansējuma 300 000 *euro*apmērā, novirzīšanu SAM 9.2.5. īstenošanai.9.2.4.1.pasākuma pārdalāmais attiecināmais finansējums 2 000 000 *euro* apmērā nav uzskatāms par ietaupījumu. SAMP 9.2.4.1. rādītāju sasniegšana ir iespējama gan ar šobrīd projektam pieejamo finansējumu, gan ar 2 miljonu euro samazinājumu, tāpēc nozares speciālisti ir lēmuši par aktivitāšu pārplānošanu, ņemot vērā sabiedrības intereses un vajadzības, ko izgaismojusi Covid-19 sabiedrības veselības krīze. Pārplānojot aktivitātes projekta darbībā Nr. 4 “Vispārējie sabiedrības veselības veicināšanas pasākumi, kas ietver sabiedrības informēšanas kampaņu īstenošanu” un veicot minēto pārdali, šajā darbībā joprojām veidojas atlikums vēl 451 310 euro apmērā, kurš, ņemot vērā nozares vajadzības un sabiedrības intereses tiks pārplānots citiem mērķiem:1. Līdz 2023.gada beigām papildus jau ieplānotajām sabiedrības informēšanas kampaņām paredzēts izstrādāt un īstenot sabiedrības informēšanas aktivitātes par aktuālām sabiedrības veselības veicināšanas un slimību profilakses tēmām, pēc līdzvērtīga principa, kā ir paveikts projekta darbībā nr. 4.11.
2. Ņemot vērā, ka projektā vēl nav īstenoti/iepirkti 3 sabiedrības veselības pētījumi un tiem patreiz projekta budžetā ieplānotais finansējums ir nepietiekošs, no atlikuma, kas izveidosies pēc pārdales, daļa finansējuma tiks pārdalīta sabiedrības veselības pētījumu veikšanai.
3. Projekta darbībā Nr. 3 Slimību profilakses pasākumi, kā apakšdarbība tiek veiksmīgi īstenota psihiskās veselības veicināšanas un profilakses programma (turpmāk - programma), kas tās īstenošanas laikā ir guvusi lielu atsaucību un labu novērtējumu, bet ņemot vērā, ka minētājai darbībai  finansējums patreiz vairāk nav ​pieejams, kāda daļa no pardales atlikuma tiktu novirzīta atkārtotas programmas īstenošanai.
4. Ņemot vērā vispārējo situāciju ar Covid-19 izplatību un tā radītajām sekām, paredzams, ka daļa finanšu tuvākā gada laikā būs vēl jāieplāno dažādām sabiedrības informēšanas aktivitātēm par Covid 19 jautājumiem (piemēram, informatīvie materiāli, aptaujas, informatīvi video utml.).

SAM 9.2.5. un SAM 9.2.4.1. atbalsts izriet no Eiropas Savienības struktūrfondu 2014. – 2020.gada plānošanas perioda darbības programmas “Izaugsme un nodarbinātība” 9.prioritātei “Sociālā iekļaušana un nabadzības apkarošana” pieejamā Eiropas Sociālā fonda finansējuma. Attiecīgi, ja nepastāv risks rādītāju sasniegšanai, būtu atbalstāma finansējuma pārdale starp SAM 9.2.5. un 9.2.4.1. pasākumu.SAM 9.2.4.1.pasākuma ietvaros iznākuma rādītājs var tikt sasniegts gan ar šobrīd pieejamo summu, gan ar samazināto. Savukārt SAM 9.2.5. ietvaros ir risks nesasniegt noteikto iznākuma rādītāju, bet iznākuma rādītāja nesasniegšanu ietekmē grozījumu ārējā normatīvajā aktā, kas iepriekš nebija paredzams un prognozējams. Atbalsta finansējuma pārdale starp 9.2.4.1. pasākumu un SAM 9.2.5. neietekmē negatīvi valsts budžetu, vienlaikus nodrošina DP noteikto mērķu sasniegšanu, kā arī ir svarīga veselības nozares rīcībpolitikas īstenošanai attiecībā uz nozares cilvēkresursu trūkumu. Paralēli noteikumu projekta izstrādei tiek veikti grozījumi SAM 9.2.5. īstenošanas noteikumos[[2]](#footnote-3).Papildus noteikumu projektam pievienots protokollēmums, kas paredz Veselības ministrijas pienākumu nodrošināt, ka finansējuma saņēmējs sadarbībā ar CFLA veic 9.2.4.1. pasākuma vienošanās par projekta Nr. 9.2.4.1/16/I/001 īstenošanu grozījumus, kas paredz finansējuma samazinājumu, kā arī to, ka tiek atļauts 9.2.4.1. pasākuma projekta Nr. 9.2.4.1/16/I/001 finansējumu 2 000 000 euro apmērā novirzīt SAM 9.2.5. projektam Nr. 9.2.5.0/17/I/001 “Ārstniecības un ārstniecības atbalsta personu pieejamības uzlabošana ārpus Rīgas”.Attiecīgi precizēts MK noteikumu Nr.310 12.punkts, precizējot SAM 9.2.4. un 9.2.4.1. pasākumam pieejamo finansējumu:*SAM 9.2.4. ietvaros pieejamais kopējais attiecināmais finansējums ir 46 260 900 euro, tai skaitā Eiropas Sociālā fonda finansējums 39 321 764 euro apmērā un valsts budžeta finansējums 6 939 136 euro apmērā, tai skaitā:**9.2.4.1. pasākumam pieejamais kopējais attiecināmais finansējums ir 14 691 510 euro, tai skaitā Eiropas Sociālā fonda finansējums 12 487 783 euro apmērā un valsts budžeta finansējums 2 203 727 euro apmērā*.1. Saskaņā ar MK noteikumu Nr.310 grozījumiem[[3]](#footnote-4) 9.2.4.1.pasākumam projekta vadības un īstenošanas personāla atlīdzībām saskaņā ar Eiropas Parlamenta un Padomes 2013. gada 17. decembra Regulas (ES) Nr.  [1303/2013](http://eur-lex.europa.eu/eli/reg/2013/1303/oj/?locale=LV), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – regula Nr.  [1303/2013](http://eur-lex.europa.eu/eli/reg/2013/1303/oj/?locale=LV)),68.a panta 1. punktu piemēro izmaksu vienoto likmi 18 procentu apmērā no 9.2.4.1. pasākuma projekta pārējām tiešajām attiecināmajām īstenošanas izmaksām. Analizējot 9.2.4.1. gaitu, secināts, ka 18 procentu likme nav pietiekama personāla atlīdzības izmaksām. Attiecīgi nepieciešams palielināt vienoto likmi līdz 20 procentiem, ko pieļauj regulas Nr.  [1303/2013](http://eur-lex.europa.eu/eli/reg/2013/1303/oj/?locale=LV) nosacījumi.

9.2.4.1. ir specifisks projekts, kur viens no galvenajiem veselības veicināšanas un slimību profilakses pasākumu kvalitātes ietekmējošajiem faktoriem ir Veselības ministrijas un padotības iestāžu darbinieku - vadošo sabiedrības veselības ekspertu – iesaiste iepirkumu tehnisko specifikāciju sagatavošanā, piedāvājumu vērtēšanā, līgumu nodevumu vērtēšanā un pasākumu akceptēšanā. Tādejādi, pieaugot iepirkumu / līgumu skaitam, palielinās ekspertu iesaistes apjoms. Piemēram, ja kampaņas līguma summas no pakalpojuma sniedzēja – kampaņas realizētāja, netiek izstrādāta 100% apmērā (līgums beidzās par mazāku summu kā sākotnēji ieplānots), organizējams jauns iepirkums un līgums, dubultojot plānoto ekspertu iesaisti gan tehnisko specifikāciju izstrādē, gan piedāvājumu vērtēšanās, gan līguma nodevumu vērtēšanā. Tāpat gadījumos, kad iepirkumi beidzās bez rezultāta, plānotā ekspertu iesaiste palielinās. Tādejādi nepieciešams palielināt atlīdzību likmi no 18 procentiem uz 20 procentiem. 9.2.4.1. projektā šo ekspertu noslodzi palielina:* 1. 2020.gadā Covid-19 infekcijas izplatības dēļ uz laiku līdz ārkārtas  situācijas beigām apturēta 3 sabiedrības veselības pētījumu īstenošana, kas kopsummā no 2020.gadā ieplānotā pētījuma budžeta apturējusi ~300 000.00 euro apguvi, ņemot vērā to, ka situācija ar Covid-19 izplatību vēl nav skaidri zināma un paredzama, kā arī to, ka projekta noteiktais beigu termiņš tuvojās, pastāv zināms risks  par  apturēto pētījumu īstenošanu;
	2. Covid-19 ietekmējis arī slimību profilakses programmu īstenošanu, jo plānotās klātienes nodarbības tikušas pārplānotas uz tiešsaistes, kas nozīmē izpildes saturiskā koncepta maiņu un ietaupījumu no līgumu kopsummām;
	3. Arī citos plānotajos iepirkumos (kā piemēram, Izglītojošu nodarbību un semināru vadīšana par mutes un zobu veselības veicināšanu) pakalpojuma līgums noslēgts par summu, kas ir par  42%  mazāka nekā sākumā šim iepirkumam ticis ieplānots.
	4. vienotās likmes palielinājums līdz 20% nepieciešams, lai personālu nodrošinātu līdz projekta beigām jau uzsākto un plānoto aktivitāšu realizācijai, kā arī jaunu, papildus nepieciešamu aktivitāšu iniciēšanai un ieviešanai sabiedrības informēšanai Covid-19 jautājumos.

Attiecīgi veikti precizējumi MK noteikumu Nr.310 23.punktā mainot likmes apmēru. Ņemot vērā, ka MK noteikumu Nr.310 74. punkts nosaka, ka 9.2.4.1.pasākuma likme 18% un 9.2.4.2. pasākuma likme 10%  piemērojama ar 2020. gada 1. maiju, tad noteikumi tiek papildināti ar jaunu 75.punktu, kas nosaka, ka 9.2.4.1. pasākuma ar šo noteikumu projektu grozītā likme no 18 procentiem uz 20 procentiem stājas spēkā ar 2021.gada 1.janvāri. Lai gan noteikumu projekts nosaka tiesību normu ar atpakaļejošu datumu, skaidrojam ka likmes aprēķini tikuši veikti uz 2020.gada beigām, aktīvi sadarbojieties ar SAM 9.2.5. projektu, sadarbības iestādi – Centrālo finanšu un līgumu aģentūru, un konsultējoties ar vadošo iestādi – Finanšu ministriju. Svarīgi noteikt likmes piemērošanas brīdi ar SAM 9.2.4. progresa pārskata attiecīgā perioda sākuma datumu un maksājumu pieprasījuma perioda termiņu, tādejādi mazinot administratīvo slogu atlīdzības izmaksu aprēķiniem projekta administrēšanas un projekta īstenošanas personālam, par vienu periodu aprēķinot gan 18%, gan 20% likmi. SAM 9.2.4.1. projekts ir informēts par likmes piemērošanu no 2021.gada 1.janvāra.1. MK noteikumu Nr.310 23.1punktā noteikts, ka finansējuma saņēmēja un sadarbības partneru personāla darba braucienu un iekšzemes komandējumu nodrošināšana izmaksas nepārsniedz 1 procentu no atlīdzību likmes. Ņemot vērā, ka tiek samazināts kopējais 9.2.4.1. finansējums, attiecīgi likmes izmaksas samazinās, bet ņemot vērā, ka atlīdzību likme tiek palielināta, matemātiski nepieciešams pacelt likmi no 1 uz 2 procentiem, lai realizētu projektā jau ieplānotos pasākumus. Tostarp MK noteikumu Nr.310 32.1 un 32.2 punkti nosaka piemērot "Vienas vienības izmaksu standarta likmes aprēķina un piemērošanas metodika 1 km izmaksām darbības programmas "Izaugsme un nodarbinātība" īstenošanai" un "Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas "Izaugsme un nodarbinātība" īstenošanai", tādejādi mazinot risku nepamatoti atbalstīt darba braucienu un iekšzemes komandējumu izmaksas.
2. Sakarā ar finansējuma samazinājumu 9.2.4.1. pasākumam un sakarā ar to, ka 9.2.4.1.projekta ietvaros ir saplānotas visas atbalstāmās darbības, nav aktuāli MK Noteikumu Nr.310:
	1. 24.punktā noteiktie procentuālie ierobežojumi 22.2.apakšpunktā noteiktajai atbalstāmajai darbībai “veselības veicināšanas un slimību profilakses plāna izstrāde un aktualizēšana”;
	2. 26.punktā noteiktie procentuālie ierobežojumi 22.4.apakšpunktā noteiktajai atbalstāmajai darbībai “vispārējie sabiedrības veselības veicināšanas pasākumi””;
	3. 28.punktā noteiktie procentuālie ierobežojumi 22.6.apakšpunktā noteiktajai atbalstāmajai darbībai “sabiedrības veselības pētījumi”.

Minētie ierobežojumi tika iekļauti ar mērķi sabalansēti īstenot 9.2.4.1.pasākuma atbalstāmās darbības paredzot dažādus atbalstus, bet sakarā ar 9.2.4.1.projekta darbību saplānošanu, kā arī sakarā ar kopējā 9.2.4.1.pasākuma finansējuma samazinājumu, šie ierobežojumi zaudē aktualitāti. Attiecīgi MK Noteikumu Nr.310 24., 26. un 28.punkti izteikti jaunās redakcijās, atbalstāmo darbību būtību un attiecināmo izmaksu pozīciju būtību nemainot.Ņemot vērā Eiropas Komisijas Paziņojuma par Līguma par Eiropas Savienības darbību 107. panta 1. punktā minēto valsts atbalsta jēdzienu ((2016/C 262/01) 89.-96. punkts), precizēts noteikumu 45.punkts, kas nosaka, ka piegāžu un pakalpojumu izmaksas ir attiecināmas, ja tās radušās, ievērojot publisko iepirkumu jomu regulējošos normatīvos aktus un atbilstoši atklātai, pārredzamai, nediskriminējošai un konkurenci nodrošinošai konkursa procedūrai.Kopumā minētie grozījumi ir vērsti uz labāku 9.2.4.1.pasākuma sasniegšanu vienlaikus sasniedzot izvirzītos mērķus un optimizējot 9.2.4.1. atbalsta summu, attiecīgi intensificējot veselības aprūpes nozarei būtiski nepieciešamo atbalstu SAM 9.2.5. pasākuma ietvaros. Pēc noteikuma projekta stāšanās spēkā būs nepieciešami grozījumi īstenošanā esošajos 9.2.4.1. pasākuma 9.2.4.1. projekta ietvaros un SAM 9.2.5. 9.2.5. projekta ietvaros, tie uzskatāmi par būtiskiem, jo paredz atbalsta apjoma izmaiņas, tomēr neietekmē darbības programmas “Izaugsme un nodarbinātība” rādītājus un kopējo 9.prioritātes “Sociālā iekļaušana un nabadzības apkarošana” atbalsta apjomu. |
| 3.  | Projekta izstrādē iesaistītās institūcijas un publiskas personas kapitālsabiedrības | MK noteikumu grozījumu izstrādes ietvaros tika iesaistīta Centrālā finanšu un līgumu aģentūra un Finanšu ministrija. |
| 4.  | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1.  | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē Veselības ministriju. |
| 2.  | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības pēc būtības. Tiesiskā regulējuma ietvaros noteiktie pienākumi tiks īstenoti esošo finanšu un darbinieku kapacitātes ietvaros. |
| 3.  | Administratīvo izmaksu monetārs novērtējums | MK noteikumu projekts šo jomu neskar. |
| 4.  | Atbilstības izmaksu monetārs novērtējums | MK noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022.gads | 2023.gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 3 272 763 | -276 400 | 3 179 525 | -648 245 | 0 | 2 560 902 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 3 850 309 | -325 176 | 3 740 618 | -762 642 | 0 | 3 012 826 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -577 546 | -48 776 | -561 093 | -114 397 | 0 | -451 924 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Šobrīd SAM 9.2.4. ietvaros pieejamais kopējais attiecināmais finansējums ir 48 260 900 *euro*, tai skaitā Eiropas Sociālā fonda finansējums 41 021 764 *euro* apmērā un valsts budžeta finansējums 7 239 136 *euro* apmērā:* 9.2.4.1. pasākumam pieejamais kopējais attiecināmais finansējums ir 16 691 510 *euro*, tai skaitā Eiropas Sociālā fonda finansējums 14 187 783 *euro* apmērā un valsts budžeta finansējums 2 503 727 *euro* apmērā;
* 9.2.4.2. pasākumam pieejamais kopējais attiecināmais finansējums ir 31 569 390 *euro*, tai skaitā Eiropas Sociālā fonda finansējums 26 833 981 *euro* apmērā un valsts budžeta finansējums 4 735 409 *euro* apmērā.

Noteikumu projekts paredz 9.2.4.1.pasākuma pieejamā attiecināmā finansējuma 2 000 000 *euro* apmērā (tai skaitā Eiropas Sociālā fonda finansējuma 1 700 000 *euro* apmērā un valsts budžeta finansējuma 300 000 *euro*apmērā) novirzīšanu SAM 9.2.5. īstenošanai. Attiecīgi 9.2.4.2. pasākumam pieejamais finansējums paliek nemainīgs, bet tiek samazināts kopējais un 9.2.4.1. pasākumam pieejamais finansējums, līdz ar ko pēc šiem grozījumiem SAM 9.2.4. ietvaros pieejamais kopējais attiecināmais finansējums būs 46 260 900 euro, tai skaitā Eiropas Sociālā fonda finansējums 39 321 764 euro apmērā un valsts budžeta finansējums 6 939 136 euro apmērā, savukārt 9.2.4.1. pasākumam pieejamais kopējais attiecināmais finansējums ir 14 691 510 euro, tai skaitā Eiropas Sociālā fonda finansējums 12 487 783 euro apmērā un valsts budžeta finansējums 2 203 727 euro apmērā (tā kā projektā ir konstatēti neatbilstoši veikti maksājumi, tad pieejamais finansējums ir 14 647 558,33 euro).9.2.4.1. pasākuma finansējuma saņēmējs ir Veselības ministrija, finansējums tiek plānots Veselības ministrijas valsts budžeta programmā 63.07.00 „Eiropas Sociālā fonda (ESF) projektu īstenošana (2014-2020)”, savukārt 9.2.4.2. pasākuma finansējuma saņēmēji ir pašvaldības un tā kā šie grozījumi neietekmē 9.2.4.2. pasākuma finansējumu un Veselības ministrija nav šī pasākuma finansējuma saņēmējs, tad šī pasākuma finansējums netiek atspoguļots.Kopā līdz 2021.gadam 9.2.4.1.pasākuma ietvaros apgūts finansējums 5 131 623,35 *euro* apmērā:2016. gadā – 24 286,85 *euro,* no kuriem20 643 *euro* ir ESF finansējums, bet3 644 *euro* valsts budžeta finansējums;2017. gadā – 430 938,28 *euro;* no kuriem *366 297 euro* ir ESF finansējums, bet64 641 *euro* valsts budžeta finansējums;2018. gadā – 1 125 947,67 *euro;* no kuriem957 055 *euro* ir ESF finansējums, bet168 893 *euro* valsts budžeta finansējums;2019. gadā – 2 015 560,75 *euro;* no kuriem1 713 226 *euro* ir ESF finansējums, bet 302 335 *euro* valsts budžeta finansējums;2020. gadā – 1 534 889,80 *euro.* no kuriem1 304 656 *euro* ir ESF finansējums, bet230 234 *euro* valsts budžeta finansējums;Saskaņā ar valsts budžetu 2021.gadam tika plānoti ieņēmumi 3 272 763 *euro* (ESF finansējums)apmērā, tomēr aktuālā informācija, novirzot 2 000 000 *euro* finansējumu, liecina, ka projekta īstenotājs plāno valsts budžeta ieņēmumus 2 996 363 *euro* apmērā. 2022.gadā saskaņā ar vidēja termiņa budžeta ietvaru tika plānoti ieņēmumi 3 179 525 *euro* apmērā, bet projekta īstenotāji plāno valsts budžeta ieņēmumus 2 531 280 *euro* apmērā. 2023.gadā ieņēmumi netika plānoti, tomēr tika pagarināts projekta termiņš un projekta īstenotāji paredz ieņēmumus 2 261 848 *euro* apmērā.Atbilstoši valsts budžetam 2021.gadam plānoti budžeta izdevumi 3 850 309 *euro* apmērā, savukārt projekta īstenotājs plāno budžeta izdevumus 3 525 133 *euro* apmērā. Saskaņā ar vidēja termiņa budžeta ietvaru 2022.gadā tika plānoti izdevumi 3 740 618 *euro* apmērā, savukārt projekt īstenotājs plāno izdevumus 2 977 976 *euro* apmērā. 2023.gadā izdevumi netika plānoti, tomēr tika pagarināts projekta termiņš un projekta īstenotāji paredz izdevumus 3 012 826 *euro* apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Saistības pret Eiropas Savienību | Tiesību akta projekts atbilst Latvijas Republikas starptautiskajām saistībām. Ievērota Regula Nr. 1303/2013 |
| Citas starptautiskās saistības | Noteikumu projekts šo jomu neskar. |
| Cita informācija | Nav. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 17.12.2013. Eiropas Parlamenta un Padomes (ES) Regula Nr. 1303/2013 ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes Regula Nr. 1303/2013, 68.a panta 1.punkts | MK noteikumu projekta 2.punkts  | Tiek ieviesta pilnībā. Atbildīgā institūcija – Veselības ministrija (projekta iesniedzējs). | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Izmantota Eiropas Parlamenta un Padomes Regulas Nr. 1303/2013, 68.a panta 1.punktā noteiktā rīcības brīvība – nosakot izmaksu vienoto likmi finansējuma saņēmēja un sadarbības partneru projekta vadības personāla un īstenošanas personāla atlīdzības izmaksām, lai mazinātu administratīvo slogu gan finansējuma saņēmējam, gan uzraugošajām institūcijām. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Tiek veikta noteikuma projekta 30 dienu publiskā apspriešana. Tiesību akta projekts 11.02.2021. publicēts <https://www.vm.gov.lv/lv/jaunums/publiskai-apspriesanai-grozijumi-ministru-kabineta-2016-gada-17-maija-noteikumos-nr-310>. |
| 2. | Sabiedrības līdzdalība projekta izstrādē | Publiskā apspriešana tiks veikta tiesību akta projekta starpministriju un starpinstitūciju saskaņošanas procesā. |
| 3. | Sabiedrības līdzdalības rezultāti | Publiskā apspriešana tiks veikta tiesību akta projekta starpministriju un starpinstitūciju saskaņošanas procesā. Saņemtie iebildumi tiks iekļauti izziņā par atzinumos sniegtajiem iebildumiem.  |
| 4. | Cita informācija | Tiesību akta projekts nodrošina ātrāku un kvalitatīvāku SAM 9.2.4. mērķu sasniegšanu un pakalpojumu pieejamību sabiedrības interesēs. Tam nav ietekmes uz sabiedrības interesēm un pienākumiem, ņemot vērā ka 9.2.4.1. pasākuma ietvaros nepastāv risks nesasniegt iznākuma rādītājus. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Atbildīgās iestādes funkcijas pilda Veselības ministrija, sadarbības iestādes funkcijas – Centrālā finanšu un līgumu aģentūra. Projekta iesniedzējs un finansējuma saņēmējs ir Veselības ministrija sadarbībā ar veselības nozares valsts pārvaldes iestādēm un atvasinātajām publiskajām personām, kas iesaistītas veselības veicināšanā un slimību profilaksē, kā arī ar juridiskajām personām, kam ir pilnvarojums veselības veicināšanas vai slimību profilakses politikas īstenošanai un koordinācijai. |
| 2.  | Projekta izpildes ietekme uz pār­valdes funkcijām un institucionālo struktūru. Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Ar MK noteikumu projektu noteiktie institūciju pienākumi tiks veikti esošo finanšu un darbinieku kapacitātes ietvaros, nepalielinot kopējās izmaksas. |
| 3.  | Cita informācija | Nav.  |

Veselības ministrs D.Pavļuts

Vīza: Valsts sekretāre I.Dreika

Žurovska 67876012

Liga.Zurovska@vm.gov.lv

1. Ministru kabineta 2017.gada 21.marta noteikumi Nr.158 *"Darbības programmas "Izaugsme un nodarbinātība" 9.2.5. specifiskā atbalsta mērķa "Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas" īstenošanas noteikumi"* [↑](#footnote-ref-2)
2. Ministru kabineta 2017.gada 21.marta noteikumu Nr.158 "Darbības programmas "Izaugsme un nodarbinātība" 9.2.5. specifiskā atbalsta mērķa "Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas" īstenošanas noteikumi" [↑](#footnote-ref-3)
3. Ministru kabineta 2020. gada 14. aprīļa noteikumi Nr. 216 “Grozījumi Ministru kabineta 2016. gada 17. maija noteikumos Nr. 310 "Darbības programmas "Izaugsme un nodarbinātība" 9.2.4. specifiskā atbalsta mērķa "Uzlabot pieejamību veselības veicināšanas un slimību profilakses pakalpojumiem, jo īpaši nabadzības un sociālās atstumtības riskam pakļautajiem iedzīvotājiem" 9.2.4.1. pasākuma "Kompleksi veselības veicināšanas un slimību profilakses pasākumi" un 9.2.4.2. pasākuma "Pasākumi vietējās sabiedrības veselības veicināšanai un slimību profilaksei" īstenošanas noteikumi"” [↑](#footnote-ref-4)